ကိုယ့်မြင်း ကိုယ်စိုင်း စစ်ကိုင်းရောက်ရောက်

ကိုယ့်မြင်း ကိုယ်စိုင်း စစ်ကိုင်းရောက်ရောက် ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် ကိုယ့်မြင်းနှင့် ကိုယ်စိုင်းရာတွင် စစ်ကိုင်းသို့ပင်ရောက်ရောက်၊ မည်သည့်နေရာသို့ပင် ရောက်ရောက် မမှုသကဲ့သို့ မိမိလုပ်လိုရာကို ဖြစ်ချင်ရာဖြစ် တစ်ဇွတ်ထိုး ပြုလုပ်သည်။ အခြားအသုံးအနှုန်း ငါ့မြင်း ငါစိုင်း စစ်ကိုင်းရောက်ရောက် ငါ့မြင်း ငါစိုင်း ညောင်ကိုင်းရောက်ရောက် ဟူ၍လည်း အသုံးများရှိသည်။ ဆိုလိုရင်းတူညီသောအခြားစကားပုံ ကိုယ့်လှေ ကိုယ်ထိုး ပဲခူးရောက်ရောက် နှင့်အတူတူဖြစ်သည်။ မူလရင်းမြစ် "ဝေဝေတစ်ယောက် ကိုယ့်မြင်း ကိုယ်စိုင်း စစ်ကိုင်းရောက်ရောက်ဟု ထင်ရာလျှောက်လုပ်နေပြီလား" [၁၃၃၂] မြဝတီ၊ ၂၈၊ ၁၁။ ၂၂၄။ "ကိုယ်ထင်ရာ ကိုယ်ပြော ကိုယ်လုပ်သဘောမျိုးဖြစ်နေပါလျှင် အချင်းချင်းပင် ညီညွတ်တူမျှခြင်း မရှိသဖြင့် ငါ့မြင်း ငါစိုင်း ညောင်ကိုင်းရောက်ရောက်ဟူသကဲ့သို့..." [၁၂၈၀-ခန့်]ထိလက်စွဲ၊ ဒု။ ၁၅၂။ ကျမ်းကိုး Category:မြန်မာစကားပုံများ